Communist Party of Bhutan (Marxist-Leninist-Maoist)

Communist Party of Bhutan (Marxist-Leninist-Maoist) (CPB(MLM) – Bhutans Kommunistiske Parti (marxist-leninist-maoistisk)) er det eneste kommunistpartiet som noensinne er kjent fra Bhutan. Det blei trolig stifta i 2003 eller ikke lenge før.


== Partiets navn ==
Partiet har offisielt navn på engelsk og nepali, kanskje også på Bhutans offisielle statsspråk dzongkha. Bare det engelske navnet er kjent fra dokumenter som har vært offentliggjort i vestlig presse.
Ut året 2005 kalte partiet seg på engelsk 

Bhutan Communist Party (Marxist-Leninist-Maoist) (BCP(MLM).På en nasjonal konferanse tidlig i  2006 (se nedafor) beslutta partiet at det engelske navnet skulle endres til CPB(MLM).
Det opplyste samtidig om at partinavnet på nepali er det samme som før, uten å skrive hva dette navnet er. Følger det nepalsk navneskikk er det trolig Bhutan Kamyunishta Parti (Marksbadi Leninbadi Maobadi), hvis det følger indisk navneskikk kanskje Bhutan Samyabadi Parti (eller Party) (MLM).


=== Nepalsk, illegalt parti ===
Alle politiske partier er forbudt i Bhutan (se artikkelen Bhutans politiske system) og de illegale partiene som er kjent i utlandet, ser alle ut til å ha sin støtte i den delen av befolkninga som snakker Nepali (se også artikkelen Nepalere i Bhutan).
Politisk har partiet erklært at det er for en nydemokratisk revolusjon i Bhutan, og at en slik revolusjon bare kan seire gjennom en folkekrig. (Dette var programmet til Kinas Kommunistiske Parti før 1949, og det har også fra starten vært programmet til maoistartiet i Nepal, NKP(Maobadi)).


=== Først kjent fra 2003 ===
Lite er kjent om BCP(MLM)s historie eller ledelse. Vikalpa signerte i 2003 og 2006 dokumenter fra partiet, men ingen detaljer er kjent om vedkommende.
Partiets eksistens blei for første gang annonsert av NKP (Maobadi) i 2003. De dokumentene som er kjent fra partiet skal ha sirkulert i flyktningleirene for over 100 000 bhutanere av nepalsk etnisk bakgrunn som finnes i det østlige Nepal.
Dokumenter fra CPB(MLM) inneholder også støtteerklæringer til den internasjonale organisasjonen Revolutionary Internationalist Movement (som CPB(MLM) til nå ikke har vært medlem i), og partiet skal ifølge dokumenter fra Koordineringskomiteen av Sør-Asias maoistiske partier og organisasjoner (engelsk forkortelse CCOMPOSA) ha vært observatør på CCOMPOSAs 3. konferanse i 2003.
Dette har vært tolket som at CPB(MLM) står svært nær NKP(Maobadi), og i hovedsak er blitt bygd opp  i flyktningleirene i Nepal. Kommentatorer har også gjetta at det nye partiet har fått støtte og trening fra NKP(Maobadi).


=== Nasjonal konferanse tidlig i 2006 ===
Ifølge ei pressemelding blei CPB(MLM)s Første nasjonale konferanse holdt «i en fjerntliggende landsby»  fra 31. januar til 4. februar 2006. Konferansen æret Chandra-Bindu, som var blitt arrestert og drept av politiet, som partiets første martyr.
Ifølge pressemeldinga kom konferansen til at programmet og politikken som var utforma tidligere ikke lengre var egna, på grunn av endringer i den nasjonale og internasjonale situasjonen. Konferansen vedtok dokumenter som omfatta nytt program og politikk, og gjorde ei omorganisering av partiet.


=== Manifestasjoner i Nepal etter april 2006 ===
Etter seieren i Nepals store demokratirevolusjon Jana Andolan i april 2006 blei partiet mer synlig i flyktningleirene.
11. juni blei et massemøte holdt i en leir i landdistriktet Pathari i Morang distrikt i Nepals Østregion (se artikkel om Nepals geografi) for å starte en kampanje. Taler var et medlem av sentralkomiteen som bare blei presentert med initialene NP.
Ifølge Ekantipur.com sa NP at partiet snart vil starte en væpna revolusjon i Bhutan, og partiets kadre gjør aktive forberedelser inne i landet.


=== Masseorganisasjoner rapportert våren 2006 ===
Tilstede på møtet var også ledere og kadre fra disse masseorganisasjonene:

All Bhutan Revolutionary Students' Association
Bhutan Republican Youth Association
All Bhutan Peasants' Association
All Bhutan Women's AssociationPå et møte i en flyktningleir i Jhapa distrikt 24. juni skal mange tusen ha demonstrert, og taler skal ha vært et sentralt medlem med navnet Bikash Sharma.
Uavhengige rapporter som bekrefta at CPB(MLM) var aktivt inne i Bhutan var ikke kjent våren 2006.


=== Alternativ leirledelse i Nepal høsten 2006? ===
Høsten 2006 hevda observatører at CPN(MLM)s innflytelse vokste raskt i flyktningleirene i Nepal.
Blant voksende, aktive organisasjoner som støtta partiet blei nevnt

Akhil Bhutan Janasanskrit Sangh (kulturorganisasjon?)
Akhil Bhutan Kisan Sangh (bondeorganisasjon, identisk med den nevnt i forrige avsnitt)
Akhil Bhutan Bhidyarti Sangh (studentorganisasjon, identisk med den nevnt i forrige avsnitt(?))Den dominerende organisasjonen i leirene har vært

Bhutanese Refugee Representative Committee (BRRRC, Den Representative Bhutanske Flyktningekomite), leda av Tek Nath Rijal.17. desember 2006 blei en alternativ organisasjon stifta:

Bhutanese Refugee repatriation Programming Council (BRRPC Det Bhutanske Flyktningeråd for et Repatrieringsprogram), leda av Bhakta Ghimrey. Det blei hevda at denne organisasjonen står nær CPM(MLM).I så fall kan dette se ut som et forsøk på å skape en samleorganisasjon for å ta over den politiske ledelsen av flyktningleirene i Nepal.
Ei tredje gruppe, som står mellom disse to, skal være

Satyagraha Committee (Satyagraha-Komiteen eller Ikkevoldskomiteen).


=== Bhutan Tiger Force ===
Tidlig i 2007 kom nyhetsmeldinger om at «Communist Party of Bhutan» skal ha oppretta ei militær fløy som heter Bhutan Tiger Force' (Bhutans Tigerstyrke).
I februar blei det hevda at denne organisasjonen skal drive treningsleirer utafor flyktningleirene i det østlige Nepal. Det er ikke helt klart om dette virkelig er en organisasjon leda av CPN(MLM), en uavhengig eller rivaliserende styrke.
I begynnelsen av mars kom ei melding fra bhutanske regjeringskilder om at denne styrken skulle ha plassert ei bombe nær grensebyen Phuentsholing.


== Eksterne lenker ==
BHUTAN COMMUNIST PARTY (MARXIST-LENINIST-MAOIST) CENTRAL ORGANISING COMMITTEE PRESS RELEASE (Erklæring undertekna generalsekretær VIKALPA 22. april 2003, lagt ut på nettsida til NKP(Maobadi).)
BHUTAN: Distribution of Maoist document in refugee camps (På engelsk. Referat fra et dokument som blei distribuert etter et partimøte i Siliguri, India, 22. april 2003. Fra South Asia Analysis Group, datert 2. mai 2003.)
Refugees threaten insurgency in Bhutan (På engelsk. Nyhetsartikkel om CPB(MLM)s møte i Pathari, Morang distrikt i Nepal søndag 11. juni 2006. Fra Ekantipur.)
Nepal may disown refugee categorization (På engelsk. Nyhetsartikkel som bl.a. omtaler et stort massemøte holdt av CPB(MLM)s studentorganisasjon ABRSU i Goldhap flyktningleir i Jhapa distrikt i Nepal lørdag 24. juni. Fra Ekantipur 25. juni 2006.)
South Asia Analysis Group Note no. 364 14. februar 2007 (På engelsk. Inkluderer informasjon om rask vekst i støtta til CPB(NLM), leirer for Bhutan Tigers Force, osv.)
Refugees planted bombs in Phuentsholing, says Bhutan (På engelsk. Nyhetsartikkel med påstand om at Bhutan Tiger Group plasserte ei bombe inne i Bhutan. Nepalnews, 14. mars 2007.)